Actrița Nouria Nouri a acceptat, zilele trecute, în romantica vacanță din Veneția, cererea în căsătorie a iubitului ei, Radu, nimeni altul decât fostul concurent de la ”Tu urmezi!”, show tv prezentat de Dan Negru la Kanal D. Ea ne-a vorbit, exclusiv pentru Playtech Știri, despre importantul și emoționantul pas, pe plan personal. Am aflat și ce decizie a luat, ce nume va purta în buletin, după cununia lor civilă.
Nouria Nouri nu mai dorește ca numele ei să fie asociat cu fostul soț, solistul Daniel Iordăchioae, de care a bifat un divorț deloc în termeni amiabili:
”Nu mai sunt fosta soție a nimănui și le-aș fi tuturor recunoscătoare dacă nu mi-ar mai asocia numele cu nimeni altcineva. Eu am fost, sunt și voi fi doar Nouria Nouri, actriță și profesoară de actorie”, spune ea, exclusiv pentru Playtech Știri.
Nouria a acceptat cu bucurie romantica cerere în căsătorie venită, ca o imensă surpriză, din partea lui Radu, în recenta vacanță petrecută în Veneția:
”S-a rezolvat!”, a scris ea, pe conturile sociale, în dreptul fotografiilor, arătându-și cu acest prilej și superbul inel cu care și-au pecetluit dragostea.
Nouria este liniștită sufletește că ambii copii, pe care îi are din căsnicia cu Daniel Iordăchioae, au primit cu bucurie vestea că ea se va mărita cu Radu:
”Copiii mei se bucură pentru mine, ei au vrut mereu să aibă o mamă fericită și văzând că de doi ani radiez de fericire, faptul că mă voi căsători a venit și pentru ei ca un lucru firesc.
În plus, Radu este un om atât de bun și de inteligent încât a știut cum să se apropie de ei, să se facă plăcut și să conviețuim în armonie”, a mai adăugat viitoarea mireasă a lui Radu, exclusiv pentru Playtech Știri.
Întrebată de reporterul Playtech Știri ce nume va purta, în buletin, după căsătorie, artista Nouria Nouri ne-a oferit un răspuns rapid, fără să stea prea mult pe gânduri, semn că viitorul cuplu a luat o decizie și în această privință:
”Nu mi-am schimbat și nu îmi voi schimba numele de familie, cu atât mai mult cu cât și pe copiii mei îi cheamă și Nouri. Au fost prea inspirați părinții mei când mi-au ales numele, ca să-l schimb eu acum ”, mai susține actrița, care se pregătește de nuntă.
Nouria Nouri ne-a vorbit cu entuziasm despre Radu, actualul partener de viață, Cu siguranță însă vi-l amintiți și din concursul ”Tu urmezi!”, de la Kanal D, unde el a demonstrat că are o vastă cultură generală:
”E foarte inteligent. Voiam să am și eu un iubit deștept, ca să mai învăț și eu de la ei, nu numai ei de la mine. Cu cât un bărbat e mai inteligent, cu atât e mai bine. Un bărbat trebuie să fie foarte inteligent ca să reziste lângă mine.
E și un banc, cu tinerețea și prostia. Tinerețea trece, prostia rămâne. Radu a avut serioase probleme de sănătate în urmă cu mai mulți ani, dar a fost salvat la timp de medici. A avut un început de AVC. Noroc că s-a dus din prima la spital și nu a fost ceva ireversibil. Asta e important, să te duci repede la spital și astfel ai șanse să scapi cu viață”, mai susține Nouria Nouri, exclusiv pentru Playtech Știri.